CELEX: 32015D1927
Language: hr
Date: 2015-10-26 00:00:00
Title: Provedbena odluka Vijeća (ZVSP) 2015/1927 od 26. listopada 2015. o provedbi Odluke 2014/932/ZVSP o mjerama ograničavanja s obzirom na stanje u Jemenu

27.10.2015   
            
            
               HR
            
            
               Službeni list Europske unije
            
            
               L 281/14
            
         PROVEDBENA ODLUKA VIJEĆA (ZVSP) 2015/1927
   od 26. listopada 2015.
   o provedbi Odluke 2014/932/ZVSP o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 3.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće sigurnosti Ujedinjenih naroda 26. veljače 2014. donijelo je Rezoluciju („RVSUN”) 2140 (2014) kojom se zahtijeva primjena ograničenja putovanja za osobe koje određuje Odbor uspostavljen stavkom 19. RVSUN-a 2140 (2014) („Odbor”) te zamrzavanje sredstava i imovine osoba koje određuje Odbor.
            
         
               (2)
            
            
               Odbor je 7. studenoga 2014. odredio tri pojedinca na temelju kriterija utvrđenih u stavku 17. RVSUN-a 2140 (2014).
            
         
               (3)
            
            
               Vijeće je 18. prosinca 2014. donijelo Odluku 2014/932/ZVSP.
            
         
               (4)
            
            
               Odbor je 16. rujna 2015. izmijenio informacije za jednu osobu.
            
         
               (5)
            
            
               Odluku 2014/932/ZVSP trebalo bi stoga u skladu s tim izmijeniti,
            
         DONIJELO JE OVU ODLUKU:
   Članak 1.
   Prilog Odluci 2014/932/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Luxembourgu 26. listopada 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 365, 19.12.2014., str. 147.
   
   
      PRILOG
      U popisu osoba i subjekata navedenom u Prilogu Odluci 2014/932/ZVSP, unos br. 5 u odjeljku „Osobe” zamjenjuje se sljedećim:.
      
         
                     „5.
                  
                  
                     
                        Ahmed Ali Abdullah Saleh (također poznat kao: Ahmed Ali Abdullah Al-Ahmar)
                     
                        Položaj: bivši veleposlanik, bivši brigadni general. Datum rođenja: 25. srpnja 1972.Državljanstvo: jemensko. Broj putovnice: (a) broj jemenske putovnice 17979, izdana na ime Ahmed Ali Abdullah Saleh (navedeno pod diplomatskim brojem 31/2013/20/003140 niže), (b) broj jemenske putovnice 02117777, izdana 8.11.2005. na ime Ahmed Ali Abdullah Al-Ahmar, (c) broj jemenske putovnice 06070777, izdana 3.12.2014. na ime Ahmed Ali Abdullah Al-Ahmar. Adresa: Ujedinjeni Arapski Emirati. Druge informacije: Imao je ključnu ulogu u olakšavanju vojnog širenja pokreta Houthi. Sudjelovao je u radnjama kojima se ugrožava mir, sigurnost ili stabilnost Jemena. Ahmed Saleh sin je bivšeg predsjednika Republike Jemena Alija Abdullaha Saleha. Ahmed Ali Abdullah Saleh dolazi iz područja poznatog kao Bayt Al-Ahmar, koje se nalazi 20-ak kilometara jugoistočno od glavnoga grada Sane. Broj diplomatske osobne iskaznice: 31/2013/20/003140, izdana 7.7.2013. od Ministarstva vanjskih poslova Ujedinjenih Arapskih Emirata na ime Ahmed Ali Abdullah Saleh; trenutačni status: ukinuta. Datum uvrštenja na popis UN-a: 14.4.2015.
                     
                        Dodatne informacije iz sažetka razlogâ za uvrštavanje na popis Odbora za sankcije:
                     
                     Ahmed Ali Saleh potkopavao je vlast predsjednika Hadija, ometao Hadijeve pokušaje reforme vojske te sprečavao mirni prijelaz Jemena na demokraciju. Saleh je imao ključnu ulogu u olakšavanju vojnog širenja pokreta Houthi. Ahmed Ali Saleh od sredine veljače 2013. izdao je tisuće novih pušaka brigadama Republikanske garde i neidentificiranim plemenskim šeicima. Oružje je prvotno nabavljeno 2010. i bilo je namijenjeno kupovanju odanosti primatelja za kasniju političku pobjedu.
                     Nakon što je Salehov otac, bivši predsjednik Republike Jemena Ali Abdullah Saleh, odstupio s mjesta predsjednika Jemena 2011., Ahmed Ali Saleh zadržao je svoje mjesto zapovjednika jemenske Republikanske garde. Nakon malo više od jedne godine predsjednik Hadi razriješio je Saleha s dužnosti, ali je on zadržao značajan utjecaj u jemenskoj vojsci, čak i nakon što je razriješen s dužnosti zapovjednika. UN je u studenome 2014. uvrstio Alija Abdullaha Saleha na popis na temelju RVSUN-a 2140.”